Anjing pemburu Ariège

Anjing pemburu Ariège atau anjing Ariège ialah satu baka anjing pemburu bau bersaiz sederhana dari département Ariège di rantau Midi-Pyrénées di Perancis selatan. Ia mungkin telah diperoleh daripada pembiakbakaan silang anjing-anjing pemburu berkawanan seperti anjing pemburu biru besar Gascogne dan anjing pemburu besar Gascogne Saintonge dengan briquet tempatan. Ia berburu sama ada bersendirian atau dalam kawanan, dan digunakan sebagai courser dan untuk mengejar buruan ke arah senjata yang menunggu. Sementara paling berjaya dengan kelinci, ia juga digunakan untuk memburu rusa dan babi hutan. Ia tidak menyesuaikan diri dengan baik terhadap kehidupan bandar, dan biasanya tidak dipelihara sebagai anjing teman.

Sejarah
Anjing pemburu Ariège ialah baka tradisional bagi Midi-Pyrenées, dan khususnya bagi Ariège. Ia mungkin telah diperoleh daripada pembiakbakaan silang anjing-anjing pemburu berkawanan seperti anjing pemburu biru besar Gascogne dan anjing pemburu besar Gascogne Saintonge dengan briquet tempatan. Baka ini diiktiraf secara rasmi di Perancis pada tahun 1912, diterima secara muktamad oleh Persekutuan Kinologi Antarabangsa pada tahun 1954.

Ciri
Anjing pemburu Ariège berpenampilan serupa dengan anjing pemburu biru besar Gascgone dan anjing pemburu besar Gascogne Saintonge, tetapi mempunyai tubuh lebih ringan dan setinggi begitu tinggi. Berat biasa ialah kira-kira . Jantannya berdiri setinggi sekitar  dan betinanya pula kurang sekitar dua sentimeter. Kulitnya ketat tanpa kedut; mukosanya hitam. Lapis bulunya padat, licin, dan pendek. Lapis bulunya berwarna putih atau putih berbelak, dengan tompok bersisi jelas berwarna hitam; ada tanda sawo matang di muka, dan titik sawo matang di atas mata. Telingaya lembut dan cukup panjang untuk mencapai hidung. Lehernya langsing dan sedikit melengkung. Kakinya berbentuk bujur panjang, seperti yang pada kelinci, dengan tapak dan cakar hitam; tiada kuku embun. Ekornya sedikit melengkung.

Kegunaan
Anjing pemburu Ariège ialah anjing pemburu bau. Ia berburu sama ada bersendirian atau dalam kawanan dan digunakan sebagai courser dan untuk mengejar buruan ke arah senjata yang menunggu. Sementara paling berjaya dengan kelinci, ia juga digunakan untuk menjejak rusa dan babi hutan. Anjing ini ringan dan tegap dan mampu bekerja di rupa bumi susah malah juga di dalam semak tertebal, tetapi tidak begitu pantas. Ia melolong sementara menjejak.

Ia tidak menyesuaikan diri dengan baik terhadap kehidupan bandar, dan biasanya tidak dipelihara sebagai anjing teman.

Catatan

Rujukan

Pemburu Ariège, Anjing
Pemburu Ariège, Anjing
Pemburu Ariège, Anjing
Pemburu Ariège, Anjing